मनुष्य के शरीर में ‘सिर’ अंग बड़ा संवेदनशील है। हमारे शरीर में 72,000 सूक्ष्म नाडिय़ां होती हैं। इनमें तीन मुख्य नाडिय़ां हैं, सुष्मना नाड़ी, पिंगला नाड़ी और इड़ा नाड़ी। सुष्मना नाड़ी, मध्य नाड़ी है जो रीढ़ की हड्डी के मूल से लेकर सिर के ऊपर तक जाती है। पिंगला नाड़ी सुष्मना नाड़ी के दाएं से जाती है। इड़ा नाड़ी बाएं से जाती है। जैसे तीन पवित्र नदियां गंगा, यमुना और सरस्वती का संगम प्रयाग में होता है उसी प्रकार तीन नाडिय़ों सुष्मना, पिंगला और इड़ा, का मूल संगम सिर के मूल में होता है, सिर के मूल में ब्रह्मारंध्र के ऊपर सूक्ष्म द्वार है जो एक हजार पंखुडिय़ों का कमल है उसे ही सहस्रार चक्र कहते हैं। इसी चक्र से पूर्ण शरीर चलता है, इसी में ही सम्पूर्ण शक्ति विराजमान होती है। इसी को आत्मा का स्थान सूत्रात्मा कहा गया है। इसी से ईश्वरीय शक्ति ग्रहण की जाती है।